b"\n_START_ARTICLE_\nEstadi Krestovski\n_START_SECTION_\nNom\n_START_PARAGRAPH_\nEn un primer moment el nom temporal del recinte va ser \xc2\xabEstadi de futbol a la part occidental de l'illa Krestovski\xc2\xbb, ja que encara no s'havia escollit el nom oficial. El complex esportiu tamb\xc3\xa9 se'l coneix, simplement, com \xc2\xabEstadi Zenit\xc2\xbb o \xc2\xabGazprom Arena\xc2\xbb, ja que es va assumir que el Zenit de Sant Petersburg de futbol seria el principal club que l'utilizaria i el seu principal patrocinador era la companyia Gazprom, empresa que t\xc3\xa9 la majoria de les accions del club i que va comen\xc3\xa7ar injectant fons a l'obra, per\xc3\xb2 que, al final, es va finan\xc3\xa7ar a trav\xc3\xa9s del pressupost de la ciutat._NEWLINE_Al juliol del 2009, el president del Zenit, Alexander Diukov, va anunciar en una reuni\xc3\xb3 que les empreses comercials que volguessin inscriure el seu nom al costat del nom de l'estadi haurien de presentar la seva oferta. Tot i aix\xc3\xb2, al febrer del 2010 l'Assamblea Legislativa va senyalar que la decisi\xc3\xb3 final sobre el nom de l'estadi es faria de forma prescrita pel Govern de Sant Petersburg en el moment de la finalitzaci\xc3\xb3 i entrada en funcionament de l'estadi._NEWLINE_Finalment, el 8 d'octubre del 2016 la FIFA va aprovar el nom definitiu de l'estadi com a \xc2\xabKrestovski\xc2\xbb, nom donat a l'estar ubicat a l'illa Krestovsky.\n_START_SECTION_\nHist\xc3\xb2ria\n_START_PARAGRAPH_\nEls dissenys per a la construcci\xc3\xb3 de l'estadi va ser presentats el 15 de novembre de 2005 i diversos arquitectes van presentar els seus projectes, entre ells Gerkan, Marg und Partner o el portugu\xc3\xa8s Tom\xc3\xa1s Taveira, responsable d'altres estadis de la Euro 2004. Una comissi\xc3\xb3 d'experts es va decantar finalment per la proposta de Kish\xc5\x8d Kurokawa, dissenyador de l'estadi Toyota al Jap\xc3\xb3._NEWLINE_L'estadi va ser planificat el desembre de 2008, estava prevista la seva inauguraci\xc3\xb3 pel novembre de 2012 per\xc3\xb2 finalment va ser el 2015. El nou estadi es constru\xc3\xad a l'illa Krestovsky, lloc on hi havi l'antic estadi S.M. Kirov, derru\xc3\xaft el 2006._NEWLINE_Al gener del 2009 el The St. Petersburg Times va informar que les despeses de construcci\xc3\xb3 de l'estadi serien assumits pel govern de Sant Petersburg, ja que la companyia Gazprom, patrocinadora de l'estadi, es va negar a seguir invertint m\xc3\xa9s diners en ell._NEWLINE_El 13 d'abril del 2017 la Uni\xc3\xb3 Russa de Futbol va concedir la llic\xc3\xa8ncia a l'estadi per acollir partits de la Lliga Premier Russa. El 22 d'abril el Zenit hi va jugar el primer partit oficial en partit de lliga contra el FC Ural Sverdlovsk Oblast. L'equip local va guanyar per dos a zero i el primer gol el va marcar Branislav Ivanovi\xc4\x87 en el minut 86.\n_START_SECTION_\nCapacitat\n_START_PARAGRAPH_\nPer a la celebraci\xc3\xb3 dels partits del Mundial de Futbol de 2018 la capacitat de l'estadi s'increment\xc3\xa0 fins als 68.172 espectadors.\n_START_SECTION_\nAcc\xc3\xa9s de persones amb diversitat funcional\n_START_PARAGRAPH_\nL'estadi de Sant Petersburg t\xc3\xa9 560 seients per a les persones amb discapacitat, 266 d'ells\xe2\x80\xafper a persones amb cadira de rodes. A m\xc3\xa9s, per als espectadors de mobilitat redu\xc3\xafda existeixen vest\xc3\xadbuls especials, ascensors i rampes.\n_START_SECTION_\nSeguretat\n_START_PARAGRAPH_\nPels partits del Mundial el recinte complir\xc3\xa0 amb tots els requisits de la FIFA relatius a la capacitat i la seguretat. L'estadi est\xc3\xa0 dotat amb el sistema de v\xc3\xaddeo-vigil\xc3\xa0ncia i v\xc3\xaddeo-identificaci\xc3\xb3 que permetr\xc3\xa0 identificar als espectadors que tinguin prohibit l'acc\xc3\xa9s al recinte i als infractors de l'ordre p\xc3\xbablic. A m\xc3\xa9s, la instal\xc2\xb7laci\xc3\xb3 t\xc3\xa9 el sistema d'alarma antiincendis i d'extinci\xc3\xb3 autom\xc3\xa0tica d'incendis.\n_START_SECTION_\nEsdeveniments\n_START_PARAGRAPH_\nL'estadi Krestovski va ser la seu de dos grans torneigs de futbol: la Copa Confederacions 2017 i la Copa del M\xc3\xb3n de futbol de 2018. El 2020 ser\xc3\xa0 tamb\xc3\xa9 una de les seus del Campionat d'Europa de futbol 2020."